CELEX: 32013R1099
Language: fi
Date: 2013-11-05 00:00:00
Title: Komission täytäntöönpanoasetus (EU) N:o 1099/2013, annettu 5 päivänä marraskuuta 2013 , tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta (säännöllisen liikenteen tehostaminen)

6.11.2013   
            
            
               FI
            
            
               Euroopan unionin virallinen lehti
            
            
               L 294/40
            
         KOMISSION TÄYTÄNTÖÖNPANOASETUS (EU) N:o 1099/2013,
   annettu 5 päivänä marraskuuta 2013,
   tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta (säännöllisen liikenteen tehostaminen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   sekä katsoo seuraavaa:
   
               (1)
            
            
               Euroopan parlamentille, neuvostolle, Euroopan talous- ja sosiaalikomitealle sekä alueiden komitealle annetun komission tiedonannon ”Toinen sisämarkkinoiden toimenpidepaketti, Yhdessä uuteen kasvuun” (2) avaintoimessa 2 kehotetaan luomaan aidot meriliikenteen sisämarkkinat poistamalla vaatimus, jonka mukaan unionin merisatamien välillä kuljetettaviin unionitavaroihin on sovellettava samoja hallinto- ja tullimuodollisuuksia kuin unionin ulkopuolisista satamista saapuviin tavaroihin.
            
         
               (2)
            
            
               Tämän vuoksi komissio sitoutui laatimaan ”sinistä vyöhykettä” koskevan paketin, joka sisältää lainsäädännöllisiä ja ei-lainsäädännöllisiä aloitteita, joiden tarkoituksena on vähentää unionin sisäistä meriliikennettä harjoittaviin toimijoihin kohdistuvia hallinnollisia rasitteita muihin liikennemuotoihin (ilma-, rautatie- ja maantieliikenne) verrattavissa olevalle tasolle.
            
         
               (3)
            
            
               Tämä asetus on osa sinisen vyöhykkeen pakettia.
            
         
               (4)
            
            
               Komission asetuksen (ETY) N:o 2454/93 (3) 313 artiklan 2 kohdan a alakohdassa säädetään, että yhteisön tullialueelle asetuksen (ETY) N:o 2913/92 37 artiklan mukaisesti tuotuja tavaroita on pidettävä yhteisötavaroina, ellei vahvisteta, että niillä ei ole yhteisöasemaa.
            
         
               (5)
            
            
               Asetuksen (ETY) N:o 2454/93 313 artiklan 3 kohdan b alakohdassa säädetään, että yhteisön tullialueella sijaitsevien satamien välillä hyväksytyssä säännöllisessä liikenteessä kuljetettavia tavaroita on pidettävä yhteisötavaroina, ellei toisin vahvisteta. Säännöllisen liikenteen aluksilla voidaan kuljettaa myös muita kuin yhteisötavaroita, jos ne on asetettu yhteisön ulkoiseen passitusmenettelyyn. Lisäksi muiden kuin yhteisötavaroiden kuljettaminen säännöllisessä liikenteessä ei estä harjoittamasta valvontaa muita tarkoituksia varten, kuten eläinten, kansanterveyden tai kasvien terveyden suojelemiseksi.
            
         
               (6)
            
            
               Luvan antavan tulliviranomaisen on ennen säännöllisen liikenteen luvan antamista neuvoteltava niiden muiden jäsenvaltioiden tulliviranomaisten kanssa, joissa kyseistä liikennettä harjoitetaan. Jos tällaisen luvan haltija haluaa luvan antamisen jälkeen laajentaa liikennettä muihin jäsenvaltioihin, näiden jäsenvaltioiden tulliviranomaisten kanssa on käytävä lisäneuvotteluja. Jotta vältettäisiin mahdollisimman pitkälle tarve käydä lisäneuvotteluja luvan antamisen jälkeen, olisi säädettävä, että lupaa hakevat meriliikenneyhtiöt voivat luetella niiden jäsenvaltioiden lisäksi, joissa liikennettä tosiasiallisesti harjoitetaan, myös ne jäsenvaltiot, joissa hakijan ilmoittaman suunnitelman mukaan liikennettä mahdollisesti harjoitetaan tulevaisuudessa.
            
         
               (7)
            
            
               Vuodesta 2010 alkaen neuvottelut muiden jäsenvaltioiden tulliviranomaisten kanssa on pitänyt käydä 45 päivän kuluessa. Kokemus on kuitenkin osoittanut, että tämä määräaika on tarpeettoman pitkä, minkä vuoksi sitä olisi lyhennettävä.
            
         
               (8)
            
            
               Sähköisen tieto- ja tiedonantojärjestelmän käyttö on tehnyt asetuksen (ETY) N:o 2454/93 liitteestä 42 a tarpeettoman.
            
         
               (9)
            
            
               Ennen tämän asetuksen voimaantuloa voimassa olevia säännöllisen liikenteen lupia olisi luvan haltijan pyynnöstä tarkasteltava uudelleen ottaen huomioon ne jäsenvaltiot, joissa hakijan ilmoittaman suunnitelman mukaan liikennettä mahdollisesti harjoitetaan tulevaisuudessa.
            
         
               (10)
            
            
               Tietojen tallentamiseen ja muiden jäsenvaltioiden tulliviranomaisille annettaviin säännöllisen liikenteen lupia koskeviin ilmoituksiin tällä hetkellä käytettävä sähköinen tieto- ja tiedonvaihtojärjestelmä ei ole asetuksen (ETY) N:o 2454/93 14 x artiklassa tarkoitettu järjestelmä. Sen vuoksi viittaukset tähän järjestelmään olisi korjattava.
            
         
               (11)
            
            
               Sen vuoksi asetusta (EY) N:o 2454/93 olisi muutettava.
            
         
               (12)
            
            
               Muutokset muiden jäsenvaltioiden tulliviranomaisten kanssa käytävien neuvottelujen määräajan pituuteen ja hakemuksessa mainittavien jäsenvaltioiden lukumäärään edellyttävät säännöllistä liikennettä koskevan sähköisen tieto- ja tiedonvaihtojärjestelmän muuttamista ja tämän asetuksen asiaankuuluvien säännösten soveltamisen lykkäämistä.
            
         
               (13)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (ETY) N:o 2454/93 seuraavasti:
   
               (1)
            
            
               Muutetaan 313 b artikla seuraavasti:
               
                           a)
                        
                        
                           Lisätään 2 kohdan jälkeen 2 a kohta seuraavasti:
                           ”2 a.   Komissio ja jäsenvaltioiden tulliviranomaiset tallentavat säännöllistä liikennettä koskevaa sähköistä tieto- ja tiedonantojärjestelmää käyttäen seuraavat tiedot ja asettavat ne toistensa käyttöön:
                           
                                       a)
                                    
                                    
                                       hakemusten tiedot;
                                    
                                 
                                       b)
                                    
                                    
                                       säännöllisen liikenteen luvat ja soveltuvin osin niiden muutokset tai niiden kumoaminen;
                                    
                                 
                                       c)
                                    
                                    
                                       käyntisatamien nimet ja asianomaiseen liikenteeseen tarkoitettujen alusten nimet;
                                    
                                 
                                       d)
                                    
                                    
                                       kaikki muut asiaankuuluvat tiedot”.
                                    
                                 
                     
                           b)
                        
                        
                           muutetaan 3 kohta seuraavasti:
                           
                                       i)
                                    
                                    
                                       Korvataan ensimmäinen alakohta seuraavasti:
                                       ”Haettaessa lupaa säännölliselle liikenteelle on mainittava ne jäsenvaltiot, joissa liikennettä tosiasiallisesti harjoitetaan, ja siinä voidaan mainita ne jäsenvaltiot, joissa hakijan ilmoittaman suunnitelman mukaan liikennettä mahdollisesti harjoitetaan tulevaisuudessa. Sen jäsenvaltion tulliviranomaisten, jolle hakemus on jätetty (luvan antava tulliviranomainen), on 2 a kohdassa tarkoitettua säännöllistä liikennettä koskevaa sähköistä tieto- ja tiedonantojärjestelmää käyttäen ilmoitettava asiasta niiden muiden jäsenvaltioiden tulliviranomaisille, joissa liikennettä tosiasiallisesti harjoitetaan tai joissa liikennettä mahdollisesti harjoitetaan tulevaisuudessa (hakemuksen kohteena olevat tulliviranomaiset)”.
                                    
                                 
                                       ii)
                                    
                                    
                                       Korvataan toisessa kohdassa numero ”45” numerolla ”15”.
                                    
                                 
                                       iii)
                                    
                                    
                                       Korvataan toisessa alakohdassa ilmaisu ”14 x artiklassa tarkoitettua tiedonantojärjestelmää käyttäen” ilmaisulla ”2 a kohdassa tarkoitettua säännöllistä liikennettä koskevaa sähköistä tieto- ja tiedonantojärjestelmää käyttäen”.
                                    
                                 
                                       iv)
                                    
                                    
                                       Korvataan kolmannessa alakohdassa ilmaisu ”14 x artiklassa tarkoitettuun sähköiseen tieto- ja tiedonantojärjestelmään” ilmaisulla ”2 a kohdassa tarkoitettuun säännöllistä liikennettä koskevaan sähköiseen tieto- ja tiedonantojärjestelmään”.
                                    
                                 
                     
         
               (2)
            
            
               Korvataan 313 c artiklan 2 kohdan toisessa alakohdassa ilmaisu ”14 x artiklassa tarkoitettua sähköistä tieto- ja tiedonantojärjestelmää käyttäen” ilmaisulla ”313 b artiklan 2 a kohdassa tarkoitettua säännöllistä liikennettä koskevaa sähköistä tieto- ja tiedonantojärjestelmää käyttäen”.
            
         
               (3)
            
            
               Korvataan 313 d artiklan 2 kohdan ensimmäisessä alakohdassa ilmaisu ”14 x artiklassa tarkoitettua sähköistä tieto- ja tiedonantojärjestelmää käyttäen” ilmaisulla ”313 b artiklan 2 a kohdassa tarkoitettua säännöllistä liikennettä koskevaa sähköistä tieto- ja tiedonantojärjestelmää käyttäen”.
            
         
               (4)
            
            
               Korvataan 313 f artiklan 2 kohdassa ilmaisu ”14 x artiklassa tarkoitettua sähköistä tieto- ja tiedonantojärjestelmää käyttäen” ilmaisulla ”313 b artiklan 2 a kohdassa tarkoitettua säännöllistä liikennettä koskevaa sähköistä tieto- ja tiedonantojärjestelmää käyttäen”.
            
         
               (5)
            
            
               Poistetaan liite 42 a.
            
         2 artikla
   Luvan antavan tulliviranomaisen on luvan haltijan pyynnöstä tarkasteltava uudelleen sellaisia säännöllisen liikenteen lupia, jotka ovat jo voimassa 3 artiklan toisessa kohdassa säädettynä tämän asetuksen soveltamisen alkamispäivänä, jotta otetaan huomioon jäsenvaltiot, joissa hakijan ilmoittaman suunnitelman mukaan liikennettä mahdollisesti harjoitetaan tulevaisuudessa.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Edellä 1 artiklan 1 kohdan b alakohdan i ja ii alakohtaa sovelletaan 1 päivästä maaliskuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä marraskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 302, 19.10.1992, s. 1.
   
      (2)  KOM(2012) 573 lopullinen, 3.10.2012.
   
      (3)  Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993, s. 1).